मानवीय विद्युत का परिचय यदा-कदा उस रूप में भी उभर आता है जिसमें झटका देने वाली यांत्रिक बिजली रहती है. कई उदाहरण ऐसे देखे गए हैं जो यह बताते हैं कि इस शरीर में असाधारण विद्युत प्रभाव का संचार हो रहा है. यों यह विद्युत शक्ति हर किसी में होती है पर वह अपनी मर्यादा में रहती है और अभीष्ट प्रयोजन में इस प्रकार रहती है की अनावश्यक स्तर पर उभर पड़ने के कारण उसका अपव्यय ना होने लगे. छूने से किसी शरीर में बिजली जैसे झटके प्रतीत ना होते हैं तो भी यह नहीं समझना चाहिए कि उस शक्ति का किसी प्रकार अभाव है. हर किसी में पाई जाने वाली मानवीय विद्युत जिसे अध्यात्म की भाषा में प्राण कहते हैं, कभी-कभी किसी के प्रतिबंध कलेवर भेद कर बाहर निकल आती है तब उसका स्पर्श भी भौतिक बिजली जैसा ही बन जाता है.